Sanguo zhi pinghua/page 3

. . . 問八人：「漢高祖在何處？」八人奏曰：「我王當傳宣詔. 」帝曰：「依卿所奏. 」八人傳聖旨，宣漢高祖. 不移時，宣至階下，俯伏在地. 帝問高祖：「三人狀告皆同. 韓信、彭越、英布，立起漢朝天下，執謀三人造反，害其性命，是何道理？」高祖奏曰：「雲夢山有萬千之景，游玩去來. 呂后權國，三人並不知反與不反. 乞宣太后，便見端的. 」 宣至太后，殿下山呼畢，帝問太后：「你權國，執謀三人造反，故殺功臣，爾當何罪？」太后看住高祖曰：「陛下，爾為君，掌握山河社稷，子童奏陛下：『今日太平也，何不歡樂？』高祖聖旨言：『卿不知就裏之事. 霸王有喑鳴吒吒之聲，三人逼到烏江自刎. 三人如睡虎，若覺來，寡人奈何？寡人去游雲夢，交子童權為皇帝，把三人賺入宮中，害其性命. 』今陛下何不承認，推及賤妾？」帝問高祖：「三人不反，故害性命，何不招伏？」呂後奏曰：「陛下，非是子童之言，更有照明. 」帝曰：「照明者是誰？」「姓蒯名撤，字文通. 陛下宣至，便見端的. 」

宣蒯文通至殿下，臣禮畢. 帝曰：「三人是反是不反，爾為証見. 」文通奏曰：「有詩為証. 詩曰：

可惜淮陰侯，能分高祖憂.

三秦如席卷，燕趙一齊休.

夜偃沙囊水，晝斬盜臣頭.

高祖無正定，呂後斬諸侯. 」

各人取訖招伏，寫表聞奏天公. 天公即差金甲神人，齎擎天佛牒. 玉皇敕道：「與仲相記，漢高祖負其功巨，卻交三人分其漢朝天下：交韓信分中原為曹操，交彭越為蜀川劉備，交英布分江東長沙吳王為孫權，交漢高祖生許昌為獻帝，呂后為伏皇后. 交曹操占得天時，囚其獻帝，殺伏皇后報仇. 江東孫權占得地利，十山九水. 蜀川劉備占得人和. 劉備索取關、張之勇，卻無謀略之人，交蒯通生濟州，為琅玡郡，複姓諸葛，名亮，字孔明，道號臥龍先生，於南陽鄧州臥龍岡上建庵居住，此處是君臣聚會之處；共立天下，往西川益州建都為皇帝，約五十餘年. 交仲相生在陽間，複姓司馬，字仲達，三國並收，獨霸天下. 」天公斷畢，話分兩說.

今漢靈帝即位當年，銅鐵皆鳴. 駕問大臣：「從前古往，有如此之事？」宰相皇甫嵩出班奏曰：「自從盤古至今，此事兩次. 昔日春秋，齊王天子即位，銅鐵皆鳴三晝夜. 齊王問大臣，銅鐵鳴主何吉凶. 問三次，大臣無語. 齊王大怒，宣上大夫冉卿：『你為上大夫，如何不解此事？與卿三日限，須要見吉凶！』齊王不朝三日. 冉卿歸宅，悶悶不悅. 有門館先生，見冉卿大夫面帶憂容，遂問大夫，因何不樂. 冉大夫道：『先生不知，今天下銅鐵皆鳴，有君王問我，主何吉凶，我委. ..